*APSTIPRINĀTS:*

*ar iepirkuma komisijas 2020.gada 28.oktobra*

*sēdes protokolu Nr.16*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.36**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Par transformatoru apakšstacijām:  Vai II sējuma 12.78.-12.84. punktos un 11. attēlā norādītās prasības ir dotas kā norādes III sējumā minēto moduļa tipa trīsfāžu transformatoru apakšstaciju uzstādīšanai veco vienfāzes stabu apakšstaciju vietā?  Vai jaunajām apakšstacijām ir paredzētas vidējā sprieguma komutācijas ierīces un/vai aizsardzība?  Vai jaunajās apakšstacijās ir nepieciešami komutācijas ierīču pozīciju signāli un/vai tālvadības komutācijas iespēja?  Vai jaunajās apakšstacijās ir jābūt ugunsdrošības un apsardzes signalizācijai? | Apstiprinām, ka II sējuma 12.78.-12.84. punktos un 11. attēlā norādītās prasības ir dotas kā norādes III sējumā minēto moduļa tipa trīsfāžu transformatoru apakšstaciju uzstādīšanai veco vienfāzes stabu apakšstaciju vietā.  Apstiprinām, ka jaunajām apakšstacijām ir paredzētas vidējā sprieguma komutācijas ierīces un aizsardzība.  Skaidrojam, ka jaunajās apakšstacijās nav nepieciešami komutācijas ierīču pozīciju signāli un tālvadības komutācijas iespēja un nav nepieciešams uzstādīt ugunsdrošības un apsardzes signalizāciju. |
| **2.** | Vai kabeļu un gaisa līniju savienojuma vietās ir nepieciešama komutācijas un/vai aizsardzības aparatūra? Vai kabeļu līniju un savienojumu var montēt uz kontaktlīnijas staba, vai jāuzstāda atsevišķs stabs? | Apstiprinām, ka kabeļu un gaisa līniju savienojuma vietās ir nepieciešama komutācijas un aizsardzības aparatūra, un kabeļu līnijas savienojums ir jāmontē uz atsevišķa balsta, kas jāuzstāda no jauna. |
| **3.** | Kādas ir prasības attiecībā uz šādu demontēto materiālu utilizāciju:  - Gaismekļi  - Apgaismojuma stabi  - 10kV gaisa līniju stabi  - 10kV gaisa līniju armatūra  - 10kV gaisa līniju vadi | Saskaidrojam, ka demontēto materiālu utilizācija veicama saskaņā ar I Sējuma “Vispārīgās projektēšanas un ieviešanas prasībām” 5.3. punkta prasībām. |
| **4.** | Lūdzam norādīt, kurās stacijās vai pieturas punktos šobrīd ir esoša lietus ūdens novadīšanas sistēma. | Informējam, ka stacijās Jaunogre, Ogre, Pārogre, Ķegums, Lielvārde, Jumprava, Skrīveri un Turība ir esošā lietus ūdens novadīšanas sistēma. |
| **5.** | Iepirkuma nolikumam pievienotās vadlīnijas (Infrastruktūras vizuālās vadlīnijas pasažieru apkalpes vietās) nosaka, ka lielākajās pasažieru stacijās ar ievērojamāko pasažieru plūsmu nepieciešams izvietot segtas velonovietnes.  Lūdzam norādīt vidējo pasažieru apgrozījumu, no kura rekonstruējamās stacijas uzskatāmas par lielākajām un tajās uzstādāmas segtas velonovietnes. | Skat. skaidrojumu Nr. 29 1. un 2. punktu. |
| **6.** | Vai segtajās velonovietnēs ir paredzēts uzstādīt publiski pieejamu elektrības pieslēgumu elektrovelosipēdu uzlādei? Ja tādi ir jāuzstāda, kādu pieslēguma jaudu paredzēt? | Skat. skaidrojumu Nr. 29 1. un 2. punktu. |
| **7.** | Vai segtās velonovietnes ir jāaprīko ar videonovērošanu? | Skat. skaidrojumu Nr. 29 1. un 2. punktu. |
| **8.** | Standarta LVS 448 5.3.2.4 punkts nosaka, ka jaubūvējamām un rekonstruējamām platformām starp galvenajiem sliežu ceļiem platums minimālais platums ir 6000mm un sarežģītos apstākļos tas ir samazināms līdz 4000mm. Lūdzam apstiprināt, šajā iepirkumā rekonstruējamo platformu apstākļi ir uzskatāmi par sarežģītiem un minimālais platformas, kas izvietota starp galvenajiem sliežu ceļiem, platums ir jāparedz 4000mm. | Apstiprinām, ka platformas platums nosakāms saskaņā ar standarta LVS 448 prasībām un projektēšanas laikā ar Pasūtītāju un Inženieri ir jāsaskaņo konkrēts tehniskais risinājums katrā konkrētā gadījumā. |
| **9.** | Lūdzam apstiprināt, ka uz starpceļu platformas izvietojamās nojumes ar soliņiem netiks uzskatītas par šķēršļiem standarta LVS 448 5.3.2.9., 5.3.2.10., 5.3.2.11. un 5.3.2.12. punktu izpratnē un šo elementu uzstādīšana neietekmēs projektējamās starpceļu platformas platumu.  Gatavojot atbildi, lūdzam ņemt vērā, ka Pasūtītāja vadlīnijās (Infrastruktūras vizuālās vadlīnijas pasažieru apkalpes vietās) attēlotajai uz starpceļu platformas uzstādāmajai nojumei ir norādīti gabarīti – balstu un sola kopējais platums ir 1,0m. Standarta LVS 448 5.3.2.9. punktā norādīts, ka no šķēršļa līdz platformas malai ir jābūt vismaz 1,6 metriem, no kā izriet, ka minimālais starpceļa platformas platums, lai uz tās uzstādītu vadlīnijās norādīto nojumi ir 1+1,6+1,6m = 4,2m. Ja nojume ir uzskatāma par šķērsli šī standarta 5.3.11. punkta izpratnē, tad starpceļa platformas platumam ir jābūt vismaz 1+2+2 = 5m.  Gadījumā, ja atbilde ir negatīva un šie elementi ir uzskatāmi par šķēršļiem, lūdzam apstiprināt, ka minimālais platformas platums nosakāms saskaņā ar standarta LVS 448 prasībām attiecīgo punktu prasībām un piedāvājumā **ir iekļaujama** šobrīd specifikācijās nenoteikta **sliežu ceļu pārcelšana**, kas būs nepieciešama, lai starp ceļiem izvietotu nepieciešamā platuma platformu. | Skat. Skaidrojuma Nr. 28 1. punktu.  Skaidrojam, ka “Infrastruktūras vizuālo vadlīniju pasažieru apkalpes vietās” pamatnostādnes mērķis ir *noteikt dzelzceļa staciju un pieturas vietu un platformu vizuālo izskatu*. Jebkuri tehniskie risinājumi ir jāpiedāvā projektēšanas laikā atbilstoši pasūtītāja prasībām un spēkā esošajiem standartiem un normatīvajiem aktiem.  Apstiprinām, ka minimālais platformas platums nosakāms saskaņā ar standarta LVS 448 prasībām un piedāvājumā ir iekļaujama specifikācijās noteikto sliežu ceļu pārcelšana. Vienlaikus norādām, ka uzņēmējam ir jāizpilda iepirkuma Nr. 1.-5.daļu I sējuma 1.8., 1.10. un 1.12.punktos noteiktās prasības. |
| **10.** | Lielvārdes stacija.  Specifikāciju 2.1. un 2.2 punkts nosaka, ka paredzēts izbūvēt 162m garas platformas, savukārt uzdevuma grafiskajā daļā norādīts, ka ir izbūvējamas 125m garas platformas.  Lūdzam precizēt paredzēto platformu garumu Lielvārdes stacijā. | Skaidrojam, ka staciju pārbūves shēmas ir indikatīvas, kā norādīts iepirkuma daļu Nr.1.-5. I sējuma 1.12.punktā. Lielvārdes stacijā jāprojektē un jāizbūvē platformas atbilstoši III sējumā (Lielvārde) 2.1. un 2.2 punktā noteiktajām prasībām – 162 m. |
| **11.** | Stacija Gaisma. Specifikāciju punkts 5.2. “0,4kV gaisvadu līniju L-1-66 no TP-4 nomainīt pret kabeļlīniju;”  Vai 0,4kV gaisvadu līnija no TP4  ir jānomaina pret kabeļu līniju tikai uz balstiem 1-19 L1-66 vai visā līnijas garumā? | Precizējam, ka 0,4kV gaisvadu līniju L-1-66 jānomaina pret kabeļlīniju līdz TP-4 stacijas Šķirotava virzienā. |
| **12.** | Stacija Ogre.  12.1 Vai tiks saglabāta apakšstacija TP344AB un vai tās jauna barošana tiks pievadīta no balsta 6AB?  12.2 Vai stacijas elektroapgāde ir tiešām plānota no AS Sadales tīkls pieslēguma vai tā ir kļūda tekstā? | Apstiprinām, ka apakšstacija TP344AB jāsaglabā un tās barošana jāpievada no balsta 6AB.  Apstiprinām, ka stacijā Ogre elektroapgāde ir plānota no AS Sadales tīkls pieslēguma. |
| **13.** | Stacija Skrīveri.  Par kuru konkrēti pieslēguma punktu ir runa gaisvadu līnijas nomaiņā pret kabeļu līniju "no EVA-9” (no kura balsta) | No vilces apakšstacijas EPEV-9 Skrīveri (BP 10kv Skrīveri). |
| **14.** | Stacija Baloži  14.1 Vai, ņemot vērā 10. punkta 19. skaidrojumu, minēto balstu 10kV gaisvadu līnija ir jānomaina pret kabeļu līniju?  14.2 Vai stacijas jaunajā atrašanās vietā ir jāuzstāda jauna apakšstacija?  14.3 Vai stacijas vecajā atrašanās vietā prasītā apakšstacija KTA129GL ir jānomaina pret jaunu moduļa tipa apakšstaciju? | Skat. Nolikuma grozījumu Nr.1 42.punktu. |
| **15.** | Visas stacijas.  Kādas ir prasības attiecībā uz to kontaktlīnijas balstu nostiprināšanu, vietās kur notiek pāreja no gaisvadu līnijas uz kabeļu līniju? | Precizējam, ka atbilstoši II sējuma 10.8.punkta prasībām, ir jānostiprina balstu pamati pēc platformu demontāžas un ar pārbūvi saistītiem citiem darbiem, kā rezultātā balstu pamati tiek atkailināti. |
| **16.** | Ogres stacijā uz starpceļu platformas atrodas nojume. Lūdzam apstiprināt, ka Pretendentam jāparedz esošās nojumes demontāža. | Precizējam, ka Ogres stacijā uz starpceļu platformas esošā nojume (III sējuma 1.3.punkts) ir jāatjauno esošā apjomā saskaņā ar II sējuma 3.3.punkta prasībām. |